rejauldu/bengali-wikipedia huggingface dataset:
thumb|শান্তি সংকেত (বা শান্তি প্রতীক), নকশাকৃত এবং প্রথম যুক্তরাজ্যতে পারমাণবিক নিরস্ত্রীকরণ প্রচারাভিযান দ্বারা ব্যবহৃত, পরে ভিয়েতনাম যুদ্ধের বিরোধিতার সমার্থক হয়ে ওঠে।  ১৯৬০-এর দশকের প্রতিসংস্কৃতি একটি বিরোধী-প্রতিষ্ঠিত সংস্কৃতি যা যুক্তরাজ্যতে এবং মার্কিন যুক্তরাষ্ট্রে প্রথম বিকাশ পেয়েছিল এবং মধ্য-১৯৬০ দশক থেকে মধ্য-১৯৭০ দশকের মধ্যে পশ্চিমা বিশ্বে ছড়িয়ে পড়ে। লন্ডন, নিউইয়র্ক সিটি এবং সান ফ্রান্সিসকো এই প্রতিসংস্কৃতির কেন্দ্রবিন্দু ছিল। নাগরিক অধিকার আন্দোলনের প্রসারের ফলে সামগ্রিক আন্দোলনটি গতি অর্জন করে এবং পরবর্তীতে ভিয়েতনামে মার্কিন সরকারের ব্যাপক সামরিক হস্তক্ষেপের বিস্তারের সাথে আন্দোলন বিপ্লবী হয়ে ওঠে।Hirsch, E. D. (1993). The Dictionary of Cultural Literacy. Houghton Mifflin. . p. 419. "Members of a cultural protest that began in the U.S. in the 1960s and affected Europe before fading in the 1970s  ... fundamentally a cultural rather than a political protest."  তথ্যসূত্র  উদ্ধৃত কাজ      .    আরও পড়ুন         Roche, Nancy McGuire, "The Spectacle of Gender: Representations of Women in British and American Cinema of the Nineteen-Sixties" (PhD dissertation. Middle Tennessee State University, 2011). DA3464539.    Street, Joe, "Dirty Harry's San Francisco," The Sixties: A Journal of History, Politics, and Culture,  5 (June 2012), 1–21.                    বহিঃসংযোগ  Lisa Law Photographic Exhibition at Smithsonian Institution (with commentary)  John Hoyland, Power to the People, The Guardian, 15 March 2008  1960s archive with photographs of be-ins and protests  The 1960s: Years that Shaped a Generation  Online archive of underground publications from the 1960s counterculture  Scott Stephenson (2014) LSD and the American Counterculture, Burgmann Journal  বিষয়শ্রেণী:১৯৬০-এর দশকের প্রতিসংস্কৃতি বিষয়শ্রেণী:প্রতিসংস্কৃতি বিষয়শ্রেণী:১৯৬০-এর দশক বিষয়শ্রেণী:১৯৭০-এর দশক বিষয়শ্রেণী:ব্রিটিশ আগ্রাসন বিষয়শ্রেণী:শান্তিবাদ
থার্ড মুম্বই (, ) ভারতের মহারাষ্ট্র রাজ্যের মুম্বই মহানগরের নিকট এক প্রস্তাবিত শহর। এর আয়তন  এবং রায়গড় জেলার উলওয়ে, পানভেল, উরন, কর্জত ও আশেপাশের বিভিন্ন এলাকা জুড়ে এটি তৈরি করা হবে। ২০২৪ সালে চালু হওয়া মুম্বই ট্রান্স হার্বার লিংক থার্ড মুম্বইকে মুম্বই শহরের সাথে সংযুক্ত করবে। মুম্বই শহরের ক্রমবর্ধমান জনসংখ্যা এবং মানুষদের ভাল বাসস্থান ও পরিবহন সুবিধা প্রদান করার জন্য এই শহরের প্রস্তাব করা হয়েছে এবং ২০২৩ সালের ডিসেম্বরে মহারাষ্ট্র সরকার এর অনুমোদন দিয়েছিল। রাজ্য সরকারের আশা যে থার্ড মুম্বই দেশের জিডিপি বৃদ্ধি করতে সাহায্য করবে, এবং তারা মুম্বই মহানগর অঞ্চলকে $০.২৫ ট্রিলিয়ন অর্থনীতিতে পরিণত করার প্রচেষ্টায় রয়েছে। প্রস্তাবিত শহরে আবাসন ও বাণিজ্যিক এলাকা ছাড়াও এতে তথ্যকেন্দ্র ও নলেজ পার্ক থাকবে।   থার্ড মুম্বই তৈরি করার জন্য নিউ টাউন ডেভেলপমেন্ট অথরিটি (এনটিডিএ) তৈরি করা হয়েছে এবং উপরে উল্লেখিত  এলাকা ছাড়াও অন্যান্য ২০০টি গ্রাম এনটিডিএ-এর সদস্য হতে পারে। এর মধ্যে ৮০–৯০টি গ্রাম নবি মুম্বই এয়ারপোর্ট ইনফ্লুয়েন্স নোটিফাইড এরিয়ার (নাইনা) অন্তর্গত। মুম্বই মহানগর অঞ্চলের শেষপ্রান্তকে এক নতুন রূপ দেওয়ার দায়িত্ব মুম্বই মহানগর অঞ্চল উন্নয়ন কর্তৃপক্ষের (এমএমআরডিএ) হাতে যেতে পারে।  তথ্যসূত্র  বিষয়শ্রেণী:রায়গড় জেলা, মহারাষ্ট্র বিষয়শ্রেণী:মহারাষ্ট্রের শহর ও নগর বিষয়শ্রেণী:প্রস্তাব
শহীদ আহসান উল্লাহ মাস্টার জেনারেল হাসপাতাল হল বাংলাদেশের গাজীপুরে অবস্থিত একটি সরকারি হাসপাতাল।   অবস্থান  হাসপাতালটি গাজীপুর জেলার টঙ্গী শহরের ঢাকা-ময়মনসিংহ মহাসড়কের কাছে স্টেশন রোডে অবস্থিত।   ইতিহাস  আগে টঙ্গী জেনারেল হাসপাতাল নামে এখানে একটি হাসপাতাল ছিল। পরে ওই হাসপাতালের জমিতে নতুন হাসপাতাল ভবন নির্মাণ করা হয়। ২০১৭ সালে সরকার হাসপাতালটির উদ্বোধনের প্রায় দুই মাস পরে একটি বিজ্ঞপ্তিতে আহসানউল্লাহ মাস্টারের নামে নতুন হাসপাতালের নাম ঘোষণা করে। তবে নতুন ভবন উদ্বোধনের এক বছর পেরিয়ে গেলেও আধুনিক যন্ত্রপাতি, অপর্যাপ্ত চিকিৎসক ও অন্যান্য সমস্যার কারণে নতুন ভবনটি রোগীদের সেবায় ব্যবহার করা যাচ্ছিলো না। এছাড়াও হাসপাতাল সম্পর্কে আরো অনেক অভিযোগ রয়েছে। ২০২০ সালে হাসপাতালটি কোভিড-১৯ পরীক্ষা কেন্দ্রগুলোর মধ্যে একটি ছিল। ২৫ এপ্রিল ২০২১ তারিখে হাসপাতালের একজন সার্জন করোনা ভাইরাসে মারা যান। এটি ২০২১ সালে ডেঙ্গু নিবেদিত হাসপাতালগুলোর মধ্যে একটি ছিল। ২০২২ সালে হাসপাতালের দরপত্র জমা দিতে বাধা দেওয়ার জন্য তিনজনকে গ্রেপ্তার করা হয়।   তথ্যসূত্র   বিষয়শ্রেণী:২০১৭-এ বাংলাদেশে প্রতিষ্ঠিত বিষয়শ্রেণী:বাংলাদেশের হাসপাতাল বিষয়শ্রেণী:উইকিউপাত্তে স্থানাঙ্ক নেই
স্টেফানি গ্রেগরি ক্লিফোর্ড (জন্ম: ১৭ই মার্চ ১৯৭৯), পেশাগতভাবে স্টর্মি ড্যানিয়েলস নামে পরিচিত, একজন মার্কিন পর্নোগ্রাফিক অভিনেত্রী, চলচ্চিত্র পরিচালক, এবং সাবেক স্ট্রিপার। তিনি অসংখ্য শিল্প পুরস্কার জিতেছেন এবং নাইটমুভস, এভিএন এবং এক্সআরসিও হল অফ ফেমের সদস্য।   প্রাথমিক জীবন  স্টেফানি গ্রেগরির জন্ম ১৭ই মার্চ ১৯৭৯, শিলা এবং বিল গ্রেগরির সংসারে, যাদের প্রায় তিন বা চার বছর পরে বিবাহবিচ্ছেদ হয়। পরবর্তীতে তাকে তার মা লালনপালন করেন।  তিনি ১৯৯৭ সালে ব্যাটন রুজের স্কটল্যান্ডভিল ম্যাগনেট হাই স্কুল থেকে স্নাতক হন এবং একজন সাংবাদিক হওয়ার কথা বিবেচনা করেছিলেন।   ব্যক্তিগত জীবন  ড্যানিয়েলস ফরনি, টেক্সাসে থাকেন।  ড্যানিয়েলস ২০০৩ থেকে ২০০৫ সাল পর্যন্ত প্যাট মাইনের সাথে বিয়ে করেছিলেন এবং তার আইনি উপাধি ক্লিফোর্ড নিয়েছিলেন। তিনি ২০০৯ থেকে ২০০৭ সাল পর্যন্ত মাইকেল মসনি (মঞ্চ নাম মাইক মোজ)কে বিয়ে করেছিলেনWho Are Stormy Daniels' Ex-Husbands, Michael Mosny and Pat Myne?, Newsweek March 25, 2018. ২০০৯ সালের জুলাই মাসে মোসনির গার্হস্থ্য সহিংসতার অভিযোগে তাকে গ্রেপ্তার করা হয়েছিল। তিনি ২০১০ সালে গ্লেনডন ক্রেনকে বিয়ে করেছিলেন; তাদের একটি মেয়ে আছে। ২০১৮ সালের জুলাই মাসে ক্রেন বিবাহবিচ্ছেদের জন্য আবেদন করেছিলেন।  ড্যানিয়েলস তার সারা জীবন ঘোড়া পছন্দ করেছেন; তিনি বেশ কয়েকটির মালিক এবং অশ্বারোহী ইভেন্টে একাধিক নীল ফিতা জিতেছেন।  ২০১৯ সালে, ড্যানিয়েলস যে উভকামী সেটা বেরিয়ে আসে।   পুরস্কার    তথ্যসূত্র    বহিঃসংযোগ              বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী বিষয়শ্রেণী:নারী পর্নোগ্রাফিক চলচ্চিত্র পরিচালক বিষয়শ্রেণী:পেন্টহাউস পেটস্ বিষয়শ্রেণী:উভকামী পর্নোগ্রাফি চলচ্চিত্র অভিনেত্রী বিষয়শ্রেণী:মার্কিন পর্নোগ্রাফি চলচ্চিত্র পরিচালক বিষয়শ্রেণী:মার্কিন নারী আদিরসাত্মক নৃত্যশিল্পী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি বিষয়শ্রেণী:ডোনাল্ড ট্রাম্প বিতর্ক
মুন্সী আজিমুদ্দিন হানাফী (১৮৩৮-১৯২২) ছিলেন একজন বাঙালি আলেম, সমাজ সংস্কারক, বক্তা, কবি এবং লেখক। তিনি শাহ কারামত আলী জৌনপুরীর অন্যতম খলিফা।   প্রারম্ভিক জীবন এবং পরিবার  মুন্সি আজিমুদ্দিন ১৮৩৮ খ্রীষ্টাব্দে বেঙ্গল প্রেসিডেন্সির মোমেনশাহী জিলার গুজাদিয়া গ্রামের (বর্তমান কিশোরগঞ্জ, বাংলাদেশ) সম্ভ্রান্ত বাঙ্গালী মুনশী খান্দানে জন্মগ্রহণ করেন। তার আব্বা মুনশী বুরহানুল্লাহ হানাফী ছিলেন একজন কেতাবপ্রেমিক । খান্দানটি সুলতান আওরঙ্গজেবের জাহাঙ্গীরনগরে অবস্থিত জনৈক মন্ত্রীর বংশধর, যিনি পরে গোজাদিয়ায় বসতি স্থাপন করেন, যা তখন জঙ্গলবাড়ীর জমিদারদের আওতাধীন ছিল।   প​ড়াশোনা  মুন্সি আজিমুদ্দিন এগারো বছর বয়স পর্যন্ত স্থানীয় মক্তবে প​ড়াশোনা করেন। এরপর এলেম অর্জন করার ইচ্ছায় তিনি কলকাতা এবং বোম্বেতে তালিম গ্রহণ করেন। তিনি হানাফী অনুসারী ছিলেন এবং তাইয়ুনী আন্দোলনের প্রতিষ্ঠাতা কারামত আলী জৌনপুরীর কাছ থেকে খেলাফত লাভ করেন।   কর্মজীবন  মুন্সি আজিমুদ্দিন হানাফী বিখ্যাত হয়ে ওঠেন কারণ তিনি ফরাজী আলেমদের সাথে সাহিত্যিক এবং সামনাসামনি বাহাছে লিপ্ত হন, বিশেষ করে জুমার নামাজ কায়েমের বিষয়ে। আজিমুদ্দিন সাহেব দুইবার হজ করেন, উভয় সময়েই পায়ে হেঁটে মক্কা সফর করেন। ব্রিটিশ ভারত যে দারুল হরব নয় এই ধারণাকেও আজিমুদ্দিন সাহেব সমর্থন করেছিলেন।   তিনি পুঁথি বিন্যাসে বাংলা ভাষায় বই লিখেছেন এবং ইসলামের আকীদা, ইতিহাস এবং নারী অধিকারের মতো বিভিন্ন বিষয় নিয়ে লিখেছেন।  আরবি ও উর্দুতে তাঁর কিছু কেতাব রচিত হয়েছে এবং তিনি ফারসি ভাষায়ও পারদর্শী ছিলেন। আজিমুদ্দিনের 'আসরারুস সলাহ' নামে একটি বিশাল কাজ রয়েছে। উর্দুতে তাঁর সবচেয়ে উল্লেখযোগ্য কাজ ছিল রেসালা-ই-আজিমুদ্দিন হানাফী (১৮৯৫) যা হানাফি মযহবের সমালোচকদের মোকাবেলা করেছিল।  এই কাজটি কলকাতার আহমদী প্রেস থেকে প্রকাশিত হয়েছিল এবং উর্দুতে লেখা একটি কাসিদা দিয়ে শুরু হয়েছিল।  আজিমুদ্দিন হানাফী সর্বপ্রথম বাংলায় আল্লামা ওয়াকেদীর ফুতূহুশ শাম তরজমা করেন। তার অন্যান্য বাংলা রচনার মধ্যে রয়েছে:   আসকনামা (১৮৬৫)  কাজীনামা (১৮৬৫)  নজাতুল ইসলাম (১৮৭০)  আকলনামা (১৮৯৩)  গজবনামা (১৮৯৭)   বাংলা বারো সলার মানে  কলির ধর্ম  মওলানা আব্দুল হাই ও আজিমুদ্দিনের বাহাছ  রসূলের কুরসীনামা  দেশের শোভা (১৮৮১)  দুঃখের সাগর (১৯১৩)   ওফাত ও ওয়ারেশ  মুন্সী আজিমুদ্দিন হানাফী ১৯২২ সালে মাতৃভূমিতে ইন্তেকাল করেন।  লন্ডনে অবস্থিত ইন্ডিয়া অফিসের কুতুবখানায় তাঁর কাজ সংরক্ষিত আছে। 2005 সালে, জনাব মুহম্মদ আব্দুর রশীদ ভূঁইয়া সাহেব আজিমুদ্দিনের জীবনের উপর মুন্সী আজিমুদ্দিন নামা নামে একটি গবেষণাপত্র প্রকাশ করেন।    তথ্যসূত্র   বিষয়শ্রেণী:বাঙালি লেখক বিষয়শ্রেণী:বাংলা ভাষার লেখক বিষয়শ্রেণী:উর্দু ভাষার লেখক বিষয়শ্রেণী:উর্দু কবি বিষয়শ্রেণী:বাংলাদেশী সুন্নি মুসলিম পণ্ডিত বিষয়শ্রেণী:বাঙালি আলেম বিষয়শ্রেণী:১৮৩৮-এ জন্ম বিষয়শ্রেণী:১৯২২-এ মৃত্যু বিষয়শ্রেণী:কিশোরগঞ্জ জেলার ব্যক্তি বিষয়শ্রেণী:২০শ শতাব্দীর বাঙালি বিষয়শ্রেণী:১৯শ শতাব্দীর বাঙালি বিষয়শ্রেণী:বৃহত্তর ময়মনসিংহের ইসলামি ব্যক্তিত্ব
রাজকীয় নৌবাহিনীতে, সাকিং দ্য মাঙ্কি, ব্লিডিং দ্য মাঙ্কি বা ট্যাপিং দ্য অ্যাডমিরাল  হলো একটি পাতলা ফাঁপা নলের মধ্য দিয়ে পিপা থেকে মদ চোষার অভ্যাস।  এটি সাধারণত একটি পিপা বা ব্যারেলে একটি জিমলেট দিয়ে একটি ছোট গর্ত তৈরি করে সেখান থেকে একটি পাতলা ফাঁপা নলের মাধ্যমে চুষে পান বোঝায়। এই অপশব্দটি এই অভ্যাসে অ্যালকোহল বিষক্রিয়ায় মানুষ মারা যাওয়ার জন্য পরিচিত ছিল।    তথ্যসূত্র   বিষয়শ্রেণী:রাজকীয় নৌবাহিনী বিষয়শ্রেণী:ব্রিটিশ অপশব্দ বিষয়শ্রেণী:ইংরেজি ভাষার অপশব্দ বিষয়শ্রেণী:ইংল্যান্ডে অ্যালকোহল
নবাবপুর সড়ক বাংলাদেশের ঢাকা শহরের পুরান ঢাকা অঞ্চলের একটি সড়ক। এটি শাঁখারিবাজার থেকে গুলিস্তান বাজার পর্যন্ত বিস্তৃত। এটি অধিকাংশ সময় মানুষ, রিক্সা ও যানবাহনাদি দ্বারা ভরপুর থাকে।Book, Development Fieldwork, a practical guide...page 108  ইতিহাস thumb|left|নবাবপুর সড়কে মিছিল, ৪ঠা ফেব্রুয়ারি ১৯৫২ এই এলাকাটি পূর্বে উমরাহ পাড়া নামে পরিচিত ছিল। মুঘল আমলে উচ্চ রাজকর্মকর্তৃগণ এখানে থাকতেন বলে এটি নবাবপুর নামে পরিচিতি পায়। পরে আনুষ্ঠানিকভাবে এর নাম পরিবর্তন করে ‘নবাবপুর’ রাখা হয়। ঢাকা স্মৃতি বিস্মৃতির নগরী, মুনতাসীর মামুন, পৃষ্ঠা ১৩৮ ১৯৫২ সালে ২২শে ফেব্রুয়ারি, এই সড়কে বাংলা ভাষা আন্দোলন-এর একটি প্রতিবাদ মিছিলে পুলিশের গুলিতে শফিউর রহমান ও একজন নয় বছরের ছেলে সহ কয়েকজন প্রাণ হারায়। গুরুত্ব thumb|লক্ষ্মীনারায়ণ মন্দির, নবাবপুর, ঢাকা বাংলাদেশে যন্ত্র ও যন্ত্রাংশের সবচেয়ে বড় বাজার নবাবপুরে অবস্থিত।Kaler kontho Newspaper এখানে অনেক হোটেল ও ক্ষুদ্র ব্যবসা-বাণিজ্য চালু রয়েছে।Book, Bangladesh Ediz, Ingles...Page 60 এই সড়কের শেষে আন্টাঘরের ময়দান নামে পরিচিত বাহাদুর শাহ পার্ক অবস্থিত।Book, Bangladesh Directory...page 85   এলাকাটিতে প্রচুর হিন্দুধর্মাবলম্বী লোক বাস করেন। এখানে হিন্দুদের দুটি বড় মন্দির রয়েছে- রাধাশ্যাম মন্দির এবং লক্ষ্মীনারায়ণ মন্দির। Book, Central Persecution and Repression in Bangladesh, some facts...page 37   আরও দেখুন   পুরান ঢাকা  টমটম  শাঁখারিবাজার  তথ্যসূত্র  বিষয়শ্রেণী:বাংলাদেশের সড়ক বিষয়শ্রেণী:ঢাকার রাস্তা বিষয়শ্রেণী:পুরান ঢাকা
ত্রিপুরা পিপলস ফ্রন্ট (টিপিএফ) ছিল ভারতের ত্রিপুরার একটি আঞ্চলিক দল। এটি জুলাই ২০১৭ সালে তার তৃতীয় প্রতিষ্ঠা দিবস উদযাপন করেছে। ২০ মার্চ ২০২২-এ, এটি ভারতীয় জনতা পার্টির সাথে একীভূত হয়।  টিপিএফ উপজাতীয় এলাকায় সক্রিয় ছিল।   তথ্যসূত্র   বিষয়শ্রেণী:ত্রিপুরার রাজনৈতিক দল বিষয়শ্রেণী:ইন্ডিজেনাস পিপলস ফ্রন্ট অফ ত্রিপুরা বিষয়শ্রেণী:২০১৪-এ প্রতিষ্ঠিত রাজনৈতিক দল বিষয়শ্রেণী:২০১৪-এ ত্রিপুরায় প্রতিষ্ঠিত
চট্টগ্রাম জংশন রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলা শহরে অবস্থিত একটি রেলওয়ে স্টেশন। এই স্টেশন থেকে চট্টগ্রাম-কক্সবাজার লাইন শুরু হয়েছে। এই স্টেশনটি চট্টগ্রাম কেবিন স্টেশন নামেও পরিচিত।  ইতিহাস ১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়।  পরিষেবা চট্টগ্রাম জংশন  রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো: সূবর্ণ এক্সপ্রেস পাহাড়িকা এক্সপ্রেস মহানগর প্রভাতী\গোধুলী এক্সপ্রেস উদয়ন এক্সপ্রেস মেঘনা এক্সপ্রেস মহানগর এক্সপ্রেস তূর্ণা এক্সপ্রেস বিজয় এক্সপ্রেস সোনার বাংলা এক্সপ্রেস ময়মনসিংহ এক্সপ্রেস কর্ণফুলী এক্সপ্রেস ঢাকা\চট্টগ্রাম মেইল সাগরিকা এক্সপ্রেস  চট্টলা এক্সপ্রেস লাকসাম কমিউটার নাজিরহাট কমিউটার চট্টগ্রাম বিশ্ববিদ্যালয় কমিউটার    জালালাবাদ এক্সপ্রেস ও লোকাল ট্রেন।  তথ্যসূত্র  বিষয়শ্রেণী:চট্টগ্রামের রেলওয়ে স্টেশন বিষয়শ্রেণী:বাংলাদেশের রেলওয়ে জংশন স্টেশন
অর্থো-জাইলিন (''ও''-জাইলিন) হল একটি অ্যারোম্যাটিক হাইড্রোকার্বন যার সংকেত C6H4(CH3)2। এটি হল প্রতিস্থাপিত বেঞ্জিন যার পাশাপাশি স্থানে দুটি মিথাইল গ্রুপ অবস্থিত। এটি মেটা-জাইলিন ও প্যারা-জাইলিনের সাথে সমাবয়ব। এটি বর্ণহীন তৈলাক্ত ও দাহ্য তরল।   উৎপাদন ও ব্যবহার  পেট্রোলিয়াম থেকে জাইলিন তৈরী হয়। এছাড়া মেটা-জাইলিন থেকে আইসোমারাইজেশন পদ্ধতিতে ও তৈরী করা হয়।  এটি থ্যালিক অ্যানহাইড্রাইড-এর প্রস্তুতিতে গুরুত্বপূর্ণ ভূমিকা পালন করে। ব্রোমিন সহযোগে বিক্রিয়া ঘটালে জাইলিলিন ডাইব্রোমাইড তৈরী হয়। C6H4(CH3)2 + 2 Br2 → C6H4(CH2Br)2 + 2 HBr   বিষক্রিয়া  জাইলিন অতটাও বিষাক্ত নয়। যেমন ইঁদুর মারার বিষ LD50 ৪৩০০ মিলিগ্রাম/কেজি। এর প্রভাব সমাবয়বতার পাশাপাশি প্রাণীর ধর্মের ওপর ও নির্ভরশীল। এছাড়া এর মাদক প্রভাব ও আছে।   তথ্যসূত্র   বিষয়শ্রেণী:অ্যালকিলবেঞ্জিন বিষয়শ্রেণী:সি২-বেঞ্জিন বিষয়শ্রেণী:রাসায়নিক পণ্যদ্রব্য বিষয়শ্রেণী:জৈব যৌগ
বাধাল ইউনিয়ন বাংলাদেশের খুলনা বিভাগের বাগেরহাট জেলার কচুয়া উপজেলার একটি ইউনিয়ন পরিষদ। এটি ৫২.১১ কিমি২ (২০.১২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৭,৮৭৫ জন।  গ্রামসমূহ  বিলকুল-  সাংদিয়া-  আফরা-  পানবাড়িয়া-  আবাদ-  আঠারোগাতী-  কিচমত পিংগড়িয়া-  যশোরদী-  পিংগড়িয়া-  কলমিবুনিয়া-  শাখারীকাঠী-  রঘূদত্তকাঠী-  আলোকদিয়া-  নজদিক পিংগড়িয়া-  মসনী-  বাধাল-  তথ্যসূত্র  বিষয়শ্রেণী:কচুয়া উপজেলার ইউনিয়ন বিষয়শ্রেণী:বাগেরহাট জেলার ইউনিয়ন বিষয়শ্রেণী:খুলনা বিভাগের ইউনিয়ন
থাম্ব|একজন অনশনকারীকে জোর খাওয়ানো হচ্ছে অনশন বা উপবাস বলতে শাব্দিকভাবে বোঝায় কোনরূপ খাদ্য বা পানীয় গ্রহণ না করা। তবে খাবারের অভাবের কারণে অভুক্ত থাকা অনশন নয়। প্রাচীন অনেক ধর্মেই অনশনের প্রথা প্রচলিত আছে। তবে নিকট অতীতে রাজনৈতিক দাবি আদায়ের জন্য অনশনের ব্যবহার দেখা যায়। মহাত্মা গান্ধী দক্ষিণ এশিয়ার রাজনীতিতে অনশনের ব্যাপক ব্যবহার করেন। তার "সত্যাগ্রহ ব্রত" অনুসারে, অনশনের মাধ্যমে জনগণের মধ্যে শুভ শক্তির জাগরণের মাধ্যমে অশুভ শক্তিকে পরাজিত করা সম্ভব। পাকিস্তান আমলে বাংলাদেশে মওলানা ভাসানী ও বঙ্গবন্ধু শেখ মুজিবুর রহমান অনশন কর্মসূচি পালন করেন। বর্তমানেও রাজনীতি অথবা বিভিন্ন দাবি আদায়ের জন্য এই কর্মসূচি পালন করা হয়। ভারতীয় স্বাধীনতা সংগ্রামী ও বিপ্লবী যতীন্দ্র নাথ দাস ইংরেজ সরকারের বিরুদ্ধে আন্দোলনরত অবস্থায় ১৯২৯ সালে মারা যান। স্বাধীন ভারতে অন্ধ্রপ্রদেশের নেল্লোর জেলার ভাষা আন্দোলনকারী পট্টী শ্রীরামালুও দীর্ঘদিন অনশনে মারা যান।  হিন্দুধর্মে বিভিন্ন পূজা পার্বণের পূর্বে অনশন করার রীতি প্রচলিত আছে। অনশন তিন রকম, স্বল্পানশন, অর্ধানশন ও পূর্ণানশন।   তথ্যসূত্র     বিষয়শ্রেণী:আন্দোলনের পন্থা বিষয়শ্রেণী:আন্দোলন বিষয়শ্রেণী:অনশন বিষয়শ্রেণী:প্রতিবাদের কৌশল বিষয়শ্রেণী:উপবাস
নতুন শরাইঘাট সেতু বা শরাইঘাটের দ্বিতীয় সেতু অসমের উত্তর ও দক্ষিণ পার সংযোগী একটি পথ সেতু। এই সেতুটি পুরানো শরাইঘাট সেতুর কাছে ব্রহ্মপুত্র নদের ওপরে অবস্থিত। এটি ব্রহ্মপুত্রের উত্তর পারের আমিনগাঁও এবং দক্ষিণপারের পাণ্ডুর মাঝে সংযোগ স্থাপন করেছে। এর নির্মানকার্য ২০০৭ সালে আরম্ভ হয়েছিল। এর মোট দৈর্ঘ্য ১,৪৯৩.৫৯ মিটার তথা মোট ব্যয় প্রায় ₹৪৭৫ কোটি।   তিন লেন যুক্ত এই সেতু ২০১৭ সালের ২৮ জানুয়ারি তারিখে কেন্দ্রীয় পথ পরিবহন ও রাজমার্গ মন্ত্রী নিতিন গড়করি সরকারিভাবে উদ্বোধন করেন। উদ্বোধন কার্যসূচীতে কেন্দ্রীয় রেল রাজ্যমন্ত্রী রাজেন গোহাঁই, অসম সরকারের উদ্যোগ ও পরিবহন মন্ত্রী চন্দ্রমোহন পাটোয়ারি, গড়কাপ্তানী মন্ত্রী পরিমল শুক্লবৈদ্য এবং জলসম্পদ মন্ত্রী কেশব মহন্ত উপস্থিত ছিলেন। তথ্যসূত্র  বিষয়শ্রেণী:আসামের সেতু বিষয়শ্রেণী:ব্রহ্মপুত্র নদের উপর সেতু
টেরা (প্রতীক T) হলো মেট্রিক ব্যবস্থায় এককের একটি এসআই উপসর্গ। টেরা দ্বারা এক ট্রিলিয়ন বা ১০১২ বা ১০,০০,০০,০০,০০,০০০ (ক্ষুদ্র স্কেলে এক ট্রিলিয়ন এবং দীর্ঘ স্কেলে এক বিলিয়ন) সংখ্যক মান প্রকাশ করে। টেরা শব্দটির উৎপত্তি প্রাচীন গ্রিক শব্দ "টেরাস" (; ) থেকে, যার অর্থ "দানব"।C. Upward, G. Davidson, The History of English Spelling, Wiley-Blackwell (2011) ১৯৬০ সালে উপসর্গটি আন্তর্জাতিক একক পদ্ধতিতে স্বীকৃত হয়।   ব্যবহারের উদাহরণ   টেরাহার্জ বিকিরণ: এক ধরনের তাড়িতচৌম্বক তরঙ্গ, যার কম্পাঙ্ক ব্যান্ডের সীমা ০.৩ থেকে ৩ THz (টেরাহার্জ) এর মধ্যে অবস্থিত। দৃশ্যমান আলোর কম্পাঙ্ক ৫০০ THz (টেরাহার্জ) এর কাছাকাছি।  টেরাবিট ও টেরাবাইট হলো ডেটা সংরক্ষণ ব্যবস্থায় ব্যবহৃত দুইটি একক। টেবি-, বা ২৪০ হলো টেরা-এর প্রায় সমমানের একটি বাইনারি উপসর্গ, যেখানে টেবি-এর মান টেরা-এর চেয়ে প্রায় ৯.৯৫% বেশি মাত্র।  টেরাগ্রাম: ১০৯ কেজির সমান। গিজার মহাপিরামিডের ওজন প্রায় ৬ Tg (টেরাগ্রাম)।  টেরাসেকেন্ড: প্রায় ৩১,৫৫৮ বছরের সমান।  টেরালিটার: ১০৯ m৩ (ঘন মিটার) এর সমান। জুরিখ হ্রদ প্রায় ৪ TL (টেরালিটার) পানি ধারণ করতে পারে।  টেরাওয়াট: মানুষের মোট ব্যবহৃত শক্তির পরিমাণ হিসাব করতে ব্যবহৃত হয়। ২০১০ সালে এর মান ছিল ১৬ TW (টেরাওয়াট; TJ/s বা টেরাজুল প্রতি সেকেন্ড)।  টেরামিটার (= ১,০০,০০,০০,০০০ কিমি): আলোর বেগ প্রতি ঘণ্টায় ১.০৭৯ Tm (টেরামিটার)।   আরও দেখুন   আরকেএম কোড   তথ্যসূত্র   বিষয়শ্রেণী:এসআই উপসর্গ
মিশআল কাসিম আল শাম্মারি (, ; জন্ম: ১৯ জানুয়ারি ১৯৯৫; মিশআল আল শাম্মারি নামে সুপরিচিত) হলেন একজন কাতারি পেশাদার ফুটবল খেলোয়াড়। তিনি বর্তমানে কাতারের পেশাদার ফুটবল লিগের শীর্ষ স্তর কাতার স্টার্স লিগের ক্লাব আল সাইলিয়াহের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলেন।  প্রারম্ভিক জীবন মিশআল কাসিম আল শাম্মারি ১৯৯৫ সালের ১৯শে জানুয়ারি তারিখে কাতারের দোহায় জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ          বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:দোহার ব্যক্তি বিষয়শ্রেণী:কাতারি ফুটবলার বিষয়শ্রেণী:কাতার স্টার্স লিগের খেলোয়াড় বিষয়শ্রেণী:২০১৮ এশিয়ান গেমসের ফুটবলার বিষয়শ্রেণী:আল সাদ স্পোর্টস ক্লাবের খেলোয়াড় বিষয়শ্রেণী:এশিয়ান গেমসে কাতারের প্রতিযোগী বিষয়শ্রেণী:ফুটবল ফরোয়ার্ড বিষয়শ্রেণী:আল খুরাইতিয়াত স্পোর্টস ক্লাবের খেলোয়াড় বিষয়শ্রেণী:আল সাইলিয়াহ স্পোর্টস ক্লাবের খেলোয়াড় বিষয়শ্রেণী:পুরুষ ফুটবল ফরোয়ার্ড
নাগবাড়ী ইউনিয়ন বাংলাদেশের টাঙ্গাইল জেলার অন্তর্গত কালিহাতী উপজেলার একটি ইউনিয়ন।   ভৌগোলিক উপাত্ত  নাগবাড়ী ইউনিয়নের মোট আয়তন ৬২১১একর।ঘরবাড়ির সংখ্যা ৭৮৬৬ টি।   জনসংখ্যার উপাত্ত  বাংলাদেশের ২০১১ সালের আদমশুমারী অনুযায়ী নাগবাড়ী ইউনিয়নের মোট জনসংখ্যা ৩১২৯৪ জন।এদের মধ্যে ১৫১২৩ জন পুরূষ এবং ১৬১৭১জন মহিলা। প্রতি ব:কি: এ ১২৪৫ জন লোক বাস করে।   ইতিহাস   এই ইউনিয়নে  শিক্ষা মান অনেক উন্নত বতমানে বিভিন্ন সরকারি বৈসরকারী প্রতিষ্ঠান তৈরীতে মান অনেক বেড়েছে  শিক্ষা  ১.লায়ন ফেরদৌস আলম ফিরোজ কলেজ, ২.ফেরদৌস আলম ফিরোজ উচ্চ বিদ্যলয়, ৩.নাগবাড়ি হাসিনা চৌধুরী উচ্চ বিদ্যালয়, ৪.আলাউদ্দিন সিদ্দিকী কলেজ, ৫.রতনগন্জ সরকারি উচ্চ বিদ্যালয় ৬. ভর সরাই উচ্চ বিদ্যালয়   উল্লেখযোগ্য ব্যক্তি  এই ইউনিয়নে বিভিন্ন কৃতি ব্যক্তি জন্মগ্রহণ করেছেন। তার মধ্যে ১/বাংলাদেশের প্রথম রাষ্ট্রপ্রতি (মরহুম আবু সাইদ চৌধুরী) ২/মহান মুক্তিকামী বঙবীর আব্দুল কাদের সিদ্দিকী ৩/বাংলাদেশ সরকারের সাবেক মএী আব্দুল লতিফ সিদ্দিকী   যোগাযোগমাধ্যম   এই ইউনিয়নে থেকে সদর উপজেলায় সড়ক যোগাযোগ ব্যবস্থা অনেক ভালো। এই ইউনিয়নে অনেক রাস্তাই ভালো উন্নত পাকা সড়ক। এই ইউনিয়নে থেকে দেশের যে কোন জায়গায় সহজেই যাওয়া যায়।  তথ্যসূত্র  বিষয়শ্রেণী:কালিহাতী উপজেলার ইউনিয়ন বিষয়শ্রেণী:ঢাকা বিভাগের জনবহুল স্থান বিষয়শ্রেণী:টাঙ্গাইল জেলার জনবহুল স্থান
অহল্যা ২০২৪ সালের একটি বাংলা ভাষার ভারতীয় মনস্তাত্ত্বিক থ্রিলার চলচ্চিত্র। এটি পরিচালনা করেছেন অভিমন্যু মুখোপাধ্যায়। প্রযোজনা করেছেন পিয়া সেনগুপ্ত । প্রধান চরিত্রে অভিনয় করেছেন বনি সেনগুপ্ত, প্রিয়াঙ্কা সরকার ও পায়েল সরকার। এটি ২০২৪ সালের ২৩শে ফেব্রুয়ারি ভারতের প্রেক্ষাগৃহে মুক্তি পায়।  ২০২২ সালের ৯ সেপ্টেম্বর চলচ্চিত্রের চিত্রগ্রহণ শুরু হয়। এটির সংগীত পরিচালনা করেছেন অনিন্দ্য চট্টোপাধ্যায় ওগল্প লিখেছেন পরিণীতা এর লেখক অর্ণব ভৌমিক।  অভিনয়শিল্পী   বনি সেনগুপ্ত  প্রিয়াঙ্কা সরকার  পায়েল সরকার  বিশ্বনাথ বসু   শ্যামল দত্ত   তথ্যসূত্র    বহিঃসংযোগ      বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:অভিমন্যু মুখোপাধ্যায় পরিচালিত চলচ্চিত্র
আগিয়া ইউনিয়ন বাংলাদেশের ময়মনসিংহ বিভাগের নেত্রকোণা জেলার পূর্বধলা উপজেলার অন্তর্গত একটি।   প্রশাসনিক এলাকা  গ্রাম সমূহ  ওয়াহেদপুর  শিবনগর  নারায়নপুর  কানিবিল  আব্দুল্লাহপুর  টানচারা  জিন্নতপুর  বুড়িরপাড়  রামনগর  সৈয়দপুর  নোয়াকান্দি  হাদিপুর  পুটিয়াপাড়া  মাছুয়াবাদ  রাজাপুর  খালপাড়  সুবিল  পশ্চিম পোমকাড়া  রাঘবপুর </div>   দর্শনীয় স্থান  বল নদী   শিক্ষা  শিক্ষার হার :  শিক্ষা প্রতিষ্ঠান   জনপ্রতিনিধি  বর্তমান চেয়ারম্যান- +চেয়ারম্যানগণের তালিকাক্রমিকনামমেয়াদ০১০২০৩০৪০৫০৬০৭   আরও দেখুন    ময়মনসিংহ বিভাগ  নেত্রকোণা জেলা  পূর্বধলা উপজেলা   তথ্যসূত্র   বিষয়শ্রেণী:পূর্বধলা উপজেলার ইউনিয়ন
সিগ্রিড স্লোবাক রাবি (জন্ম ৫ সেপ্টেম্বর ১৯৯৬), একজন নরওয়েজিয় গায়িকা ও সঙ্গিত রচয়িতা। এখন পর্যন্ত তিনি দুইটি স্টুডিও অ্যালবাম সাকার পাঞ্চ (২০১৯) ও হাউ টু লেট গো (২০২২) প্রকাশ করেছেন। এছাড়াও তিনি দুইটি ইপি প্রকাশ করেছেন।  তথ্যসূত্র  বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর নরওয়েজীয় সঙ্গীতশিল্পী বিষয়শ্রেণী:২১শ শতাব্দীর নরওয়েজীয় গায়িকা বিষয়শ্রেণী:নরওয়ের ইংরেজি ভাষার সঙ্গীতশিল্পী বিষয়শ্রেণী:এমটিভি ইএমএ বিজয়ী বিষয়শ্রেণী:নরওয়েজীয় পপ সঙ্গীতশিল্পী বিষয়শ্রেণী:নরওয়েজীয় গীতিকার বিষয়শ্রেণী:আইল্যান্ড রেকর্ডসের শিল্পী
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত অপসারণ করা হল। বাংলাদেশের নদীর তালিকা-এর অনুরূপ বিষয়বস্তু হওয়ায় আপসারণ করা হল। এই পাতাটি তৈরি করলে বাংলাদেশ ও পশ্চিমবঙ্গ মিলিয়ে তৈরি করুন। আফতাবুজ্জামান (আলাপ) ১৭:৩৯, ২২ জুলাই ২০১৯ (ইউটিসি) বাংলার নদীর তালিকা   – (অপসারণের প্রস্তাবনা দেখুনলগ দেখুন) () ইতিমধ্যেই একটু ভিন্ন নামে পাতাটি আছে যা দেখুন এখানে। সাদি (আলাপ) ১৭:১৩, ২২ জুলাই ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
কাজীপুর পৌরসভা বাংলাদেশের রাজশাহী বিভাগের সিরাজগঞ্জ জেলার কাজীপুর উপজেলার অন্তর্গত 'খ' শ্রেণির একটি পৌরসভা।   অবস্থান ও সীমানা  উত্তরে কাজীপুর সদর ইউপি ও চালিতাডাঙ্গা ইউপি, পূর্বে তেকানী ও কাজীপুর সদর ইউপি, দক্ষিণে গান্ধাইল ইউপি এবং পশ্চিমে চালিতাডঙ্গা ও গান্ধাইল ইউপি।   প্রশাসনিক এলাকা  ওয়ার্ডঃ ০৯টি  মৌজাঃ ০৫টি   আয়তন ও জনসংখ্যা  মোট আয়তনঃ ৫.৭৩ বর্গ কি.মি.  মোট জনসংখ্যাঃ ১৫,৯১৩ জন   শিক্ষার হার ও শিক্ষা প্রতিষ্ঠান  শিক্ষার হারঃ ৫০.২%  শিক্ষা প্রতিষ্ঠানঃ   মেয়রগণের তালিকা   রাজনৈতিক দল      নামসমকালদল ১মজি এম তালুকদার মধু২০০০-২০১১ ২য়মো: আব্দুস সালাম২০১১-২০১৬ ৩য়হাজী মো: নিজাম উদ্দিন ২০১৬-২০২১ ৪র্থআব্দুল হান্নান তালুকদার২০২১-অদ্যাবধি    জনপ্রতিনিধি  বর্তমান মেয়রঃ আব্দুল হান্নান তালুকদার   আরো দেখুন   কাজীপুর উপজেলা  সিরাজগঞ্জ জেলা  রাজশাহী বিভাগ   তথ্যসূত্র   বিষয়শ্রেণী:সিরাজগঞ্জ জেলার পৌরসভা